Številka: 3521-0014/2022-3

Datum: 22. 6. 2022

**Javni razpis za uporabo in najem prostorov v Medgeneracijskem centru Vezenine Bled v šolskem letu 2022/23**

1. **Predmet razpisa:**

Predmet razpisa je oddaja prostorov v Medgeneracijskem centru Vezenine Bled v **uporabo** do največ 15 ur od ponedeljka do petka, oziroma neomejeno ob sobotah in nedeljah, in sicer:

* večnamenska dvorana v pritličju 1 (45 m2)\*,
* večnamenska dvorana v pritličju 2 (45 m2)\*,
* večnamenska dvorana v pritličju 3 (45 m2)\*,**[[1]](#footnote-1)**
* telovadnica z garderobami in skladiščem (114,59 m2 oz. 132,64 m2 s skladiščem),
* kuhinja in družabni prostor (54,6 m2),
* računalniška učilnica (52,82 m2).

Predmet razpisa je tudi **najem** mesta v coworking pisarni oz. sodelovalnici, v skupni izmeri cca. 40 m2. Na voljo so štiri mesta. Najemnik mesta v coworking pisarni lahko v skladu s koordinatorjem v Medgeneracijskem centru Vezenine Bled koristi tudi ostale prostore znotraj Medgeneracijskega centra Vezenine Bled v času prostih terminov, in sicer do dve uri na mesec. V kolikor gre za trženjski značaj dogodka se najemniku obračuna uporabo prostora skladno s cenikom iz 5. točke javnega razpisa. Minimalen najem mesta v coworking pisarni mora biti vsaj tri mesece.

Sanitarije so skupne in se nahajajo v pritličju in 1. nadstropju objekta. Uporabniki oz. najemniki lahko koristijo klubsko sobo v prvem nadstropju objekta.

1. **Pogoji za prijavo na razpis:**

Na razpis se lahko prijavijo:

* podjetja, zavodi,
* društva, klubi, rekreativne skupine,
* organizacije in skupine,
* druge fizične in pravne osebe.
1. **Prednostna merila uporabe in najema prostorov v Medgeneracijskem centru Vezenine Bled**

V primeru več interesa za posamezen prostor v istem terminu se termini **za uporabo** prostorov razvrstijo glede na:

* obseg trajanja uporabe (v mesecih),
* uporaba vseh treh večnamenskih dvoran hkrati,
* sedež v občini Bled,sposobnost prilagajanja na druge termine.

V primeru več interesentov za **najem mesta v** **coworking pisarni** se ta oddajo na podlagi opravljenega razgovora z zainteresiranimi. Mesta se prednostno oddajo:

* posameznikom s stalnim prebivališčem v občini Bled,
* posamezniku z daljšim trajanjem najema (minimalno tri mesece).
* posamezniku, ki prispeva k celotni skupnosti Medgeneracijskega centra Vezenine Bled.
1. **Sprejem vlog in informacije:**

Vloge pošljite na naslov: Občina Bled, Cesta svobode 13, 4260 Bled, ali na e-mail obcina@bled.si, s pripisom »Uporaba prostorov v Medgeneracijskem centru Vezenine Bled«, in sicer do **vključno 1. 8. 2022 do 23:59.**

Prepozno prispele vloge bodo obravnavane po zaključku priprave urnika uporabe in najema prostorov v Medgeneracijskem centru Vezenine Bled, predlagalo se jim bo termine uporabe in najema, ki bodo še prosti.

Informacije o Javnem razpisu za uporabo in najem prostorov v Medgeneracijskem centru Vezenine Bled, lahko dobite na e-mailu hana.premrl@bled.si ali v času uradnih ur na telefonski številki: 040 284 550.

1. **Cenik uporabe in najema prostorov:**

Cenik **uporabe** prostorov:

1. Dogodki in prireditve društev, zavodov ali drugih organizacij, ki so kulturnega, športnega ali izobraževalnega značaja in niso namenjena pridobitni dejavnosti v kakršnikoli obliki (npr. sestanki društev, občni zbori, tečaji, delavnice, telovadba, ročna dela, plesne vaje, pevske vaje, vaje glasbenikov, razstave, vaje folklornih skupin, vaje gledaliških skupin, pogostitve, sejmi, otroške predstave, …) se **obračunavajo** po spodnjem ceniku:

|  |  |  |  |
| --- | --- | --- | --- |
|  | 1-urna uporaba | poldnevna uporaba (4 ure) | celodnevna uporaba (8 ur ali več) |
| VEČNAMENSKA DVORANA | 30,00 EUR | 120,00 EUR | 200,00 EUR |
| VELIKA DVORANA 1 | 10,00 EUR | 40,00 EUR | 65,00 EUR |
| VELIKA DVORANA 2 | 10,00 EUR | 40,00 EUR | 65,00 EUR |
| VELIKA DVORANA 3 | 10,00 EUR | 40,00 EUR | 65,00 EUR |
| TELOVADNICA Z GARDEROBAMI IN SKLADIŠČEM OPREME | 10,00 EUR | 40,00 EUR | 65,00 EUR |
| KUHINJA Z DRUŽABNIM PROSTOROM | 10,00 EUR | 40,00 EUR | 65,00 EUR |
| RAČUNALNIŠKA UČILNICA | 10,00 EUR | 40,00 EUR | 65,00 EUR |

1. Dogodki organizacij, ki so registrirane za opravljanje humanitarnih dejavnosti oz. organizacij, ki izkažejo, da je dogodek dobrodelen in dogodki društev v javnem interesu, ki so razvidni iz evidence nevladnih organizacij v AJPES-u, se **obračunajo** po spodnjem ceniku:

|  |  |  |  |
| --- | --- | --- | --- |
|  | 1-urna uporaba | poldnevna uporaba (4 ure) | celodnevna uporaba (8 ur ali več) |
| VEČNAMENSKA DVORANA | 15,00 EUR | 60,00 EUR | 120,00 EUR |
| VELIKA DVORANA 1 | 5,00 EUR | 20,00 EUR | 40,00 EUR |
| VELIKA DVORANA 2 | 5,00 EUR | 20,00 EUR | 40,00 EUR |
| VELIKA DVORANA 3 | 5,00 EUR | 20,00 EUR | 40,00 EUR |
| TELOVADNICA Z GARDEROBAMI IN SKLADIŠČEM OPREME | 5,00 EUR | 20,00 EUR | 40,00 EUR |
| KUHINJA Z DRUŽABNIM PROSTOROM | 5,00 EUR | 20,00 EUR | 40,00 EUR |
| RAČUNALNIŠKA UČILNICA | 5,00 EUR | 20,00 EUR | 40,00 EUR |

1. Za dogodke organizacij, ki niso namenjeni pridobitni dejavnosti v kakršnikoli obliki, je dopustna terminska uporaba prostorov, kar pomeni, da se v primeru uporabe prostorov v Medgeneracijskem centru Vezenine Bled več kot 1000 ur na leto zaračuna uporabo prostorov v znesku 500,00 EUR (brez DDV) na leto.
2. Dogodki, ki so v občinskem interesu in katerih organizator je Občina Bled, krajevne skupnosti ali javni zavodi, ki so ustanovljeni s strani Občine Bled, so brezplačni.
3. Cenik **najema** mesta v coworking pisarni:

Štiri mesta v coworking pisarni oz. sodelovalnici se oddajajo v najem po ceni 50 EUR (brez DDV) na mesec za vsako mesto. Mesto se v primeru nezasedenosti lahko odda tudi v dnevno uporabo po ceni 10 EUR (brez DDV).

1. **Termini uporabe oziroma najema:**

Prostori se lahko **uporabljajo** za polno uro oziroma 60 minut. Za čas uporabe se šteje čas, ki ga uporabnik potrebuje za pripravo in izvedbo dogodka ter za pospravljanje po izvedenem dogodku. Vsaka začeta ura se šteje kot polna ura. Prostori so na razpolago v uporabo vsak dan (od ponedeljka do vključno nedelje) med 8:00 in 20:00 uro. Uporabnik lahko prostore uporablja **največ 15 ur na teden v času od ponedeljka do petka oziroma neomejeno ob sobotah in nedeljah**.

Mesto v coworking pisarni se v primeru nezasedenosti odda v uporabo tudi po dnevih.

1. **Obravnava vlog:**

Na osnovi prejetih vlog in ob upoštevanju Protokola in cenika uporabe ter najema prostorov v Medgeneracijskem centru Vezenine Bled, bo Občina Bled pripravila predlog urnika uporabe in najema prostorov v Medgeneracijskem centru Vezenine Bled in ga uskladila z bodočimi uporabniki oz. najemniki. Termini uporabe in najema bodo praviloma dodeljeni s pogodbo o uporabi oziroma najemu za obdobje od 1. septembra 2022 do 31. avgusta 2023. Urnik dodeljenih terminov bo objavljen na spletni strani Občine Bled pod zavihkom Medgeneracijski center Vezenine Bled.

1. Večnamenske dvorane v pritličju se lahko združijo. [↑](#footnote-ref-1)